b'\n_START_ARTICLE_\nValentinos Sielis\n_START_SECTION_\nKlubbkarriere\n_START_PARAGRAPH_\nSielis startet sin fotballkarriere i England p\xc3\xa5 aldersbestemte ungdomslag hos Arsenal FC (2001\xe2\x80\x932002) og Tottenham Hotspur (2002\xe2\x80\x932007). Han ble profesjonell hos Doncaster Rovers FC i 2007, men klarte ikke \xc3\xa5 sl\xc3\xa5 igjennom p\xc3\xa5 f\xc3\xb8rstelaget og fikk ingen tellende kamper for klubben. I 2008 dro Sielis tilbake til Kypros hvor han skrev under p\xc3\xa5 en kontrakt med Thoi Lakatamia. Den 15. august 2009 meldte han overgang til den kypriotiske storklubben Anorthosis Famagusta, hvor han til tross for skader og stor konkurranse om midtstopperplassen spilte over 60 seriekamper frem til 2014._NEWLINE_Den 1. august 2014 gikk Sielis p\xc3\xa5 en fri overgang til konkurrenten AEL Limassol, hvor han ble f\xc3\xb8rstevalg p\xc3\xa5 midtstopperplass og fikk 65 seriekamper p\xc3\xa5 tre sesonger. Den 23. januar 2017 meldte han overgang til den s\xc3\xb8rkoreanske klubben Gangwon FC med en overgangssum p\xc3\xa5 \xe2\x82\xac100 000 euro.\n_START_SECTION_\nInternasjonal karriere\n_START_PARAGRAPH_\nSielis debuterte for Kypros U-21 i 2009 og spilte flere kamper med kapteinsbindet frem til 2012. Han fikk sin a-landslagdebut for Kypros i en vennskapskamp hjemme mot Romania den 9. februar 2011 (1\xe2\x80\x931). Hans f\xc3\xb8rste landslagsm\xc3\xa5l kom i en vennskapskamp hjemme mot Skottland den 11. november 2011 (1\xe2\x80\x932).'